Nafarroako Parlamentuko Mahaiak, 2018ko maiatzaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Ikuskatzaileen Kidegoan sartzeko deialdia bigarrenez bertan behera gelditzearen arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 7an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro talde parlamentarioko kide Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek egiten ditu, Osoko Bilkuran ahoz erantzun dakizkion:

– Ikuskatzaileen Kidegoan sartzeko deialdia zergatik gelditu da bigarrenez bertan behera? Hezkuntza Departamentuak zer erabaki hartu ditu horri dagokionez, eta departamentuko zer arduradunek hartu ditu erabaki horiek?

Corellan, 2018ko maiatzaren 2an

Foru parlamentaria: Alberto Catalán Higueras